Source: http://katoikoiiliou.blogspot.com/2013/02/
Timestamp: 2017-08-19 03:30:10+00:00

Document:
ΚΑΤΟΙΚΟΙ ΙΛΙΟΥ: Φεβρουαρίου 2013
Αναρτήθηκε από sui generis στις 1:03 π.μ.
Προσπαθήστε ξανά αργότερα.
Αναρτήθηκε από sui generis στις 4:48 π.μ.
ΕσπΑ : η Αγία Εργολαβία
η Μοναδική , Συλλεκτική Ιερά Εικών
η Πολιτική Άνοιξη του Αγχόνη Σαχλαμαρά
παρέα με τη Δημοκρατική Συμμαχία Επιθέτων
της Ντόρας Θεοδώρας Μητσοτάκη Κούβελου Μπακογιάννη
έκαναν την Πολιτική Υπέρβαση
παρουσιάζουν την ΄Εσπα
το Κορίτσι των Εργολάβων με τις Χρυσές Μασέλες
στηρίζουν οι ευσεβείς καντηλανάφτες Σταύρος και Μαρία
συμμετέχει θίασος λιμασμένων παλιάτσων
ΜΟΙΡΑΖΟΥΜΕ ΧΡΗΜΑΤΑ ΣΤΙΣ ΕΥΑΙΣΘΗΤΕΣ ΚΟΙΝΩΝΙΚΑ ΟΜΑΔΕΣ
ΕΡΓΟΛΑΒΟΙ ΤΡΑΠΕΖΙΤΕΣ ΕΦΟΠΛΙΣΤΕΣ ΚΑΝΑΛΑΡΧΕΣ
ΑΝΑΝΕΩΣΙΜΟΙ ΕΠΙΧΕΙΡΗΜΑΤΙΕΣ
ΚΑΝΤΕ ΤΩΡΑ ΤΑ ΤΑΜΑΤΑ ΠΡΟΜΗΘΕΙΑΣ ΣΤΗΝ ΙΕΡΑ ΕΙΚΟΝΑ
ΕΚΔΙΔΟΥΜΕ ΣΥΓΧΩΡΟΧΑΡΤΙΑ ΚΑΙ ΑΠΑΛΛΑΚΤΙΚΑ ΒΟΥΛΕΥΜΑΤΑ ΑΥΘΗΜΕΡΟΝ
εχεμύθεια εξασφαλισμένη θα τηρηθεί σειρά προτεραιότητας
οι εγγραφές άρχισαν τώρα σε Δήμους Περιφέρειες Υπουργεία
Αναρτήθηκε από sui generis στις 5:04 π.μ.
Δήμος Ιλίου. Τα Gucci και τα Armani, επειδή τα ράσα κάνουν τον παπά
90.000€ για την ένδυση του 20μελους προσωπικού
της δημοτικής αστυνομίας Ιλίου το 2013
4.500€ ανά άτομο .Ε ρε γλέντια το Αφεντικό τρελάθηκε δεν έχει τι να βάλει αρχίζει καρναβάλι. Λεφτά εξακολουθούν να υπάρχουν. Α βα βα.Made in China.
Στην πασαρέλα που διοργανώθηκε στο Δημαρχιακόν Μέγαρον Ιλίου Φαεινότερον απεφασίσθη μετά τύρου και άχλαδος άνευ ουράς και μετά της συνοδείας ασμάτων του συρμού η διοργάνωσις γκαλά υψηλής ραπτικής. Από τας προσφάτως αγορασθείσες ΗD οθόνας , επροβάλλετο η καμεράτα της Κεντρικής Kommandantur υπό τη διεύθυνσιν του μαέστρου 4ου Ράιχ ‘n Bach ,που ομολογουμένως συνεδύαζε τας πολιτικάς αρετάς του 3ου Ράιχ ,την υψηλή τέχνη της φούγκας και την τολμηρά αρμονική γλώσσα του Bach, συνοδεία μυστικών Φεκ με σολίστ τα πρελούδια διαταγμάτων ακύρωσης του κολοβωμένου συντάγματος.
Στο γκαλά που εκρατήθη μυστικό, παρουσιάσθησαν τα μονδέλα υψηλής ραπτικής του οίκου Βανγλα&Desh .Τα Ενδύματα ήτο μοναδικά, Χρυσή Κλωστή και Βελονιά Made in China. Ακολουθώντας τις νομότυπες διαδικασίες, όπως ορίζουν τα ειδικά Φεκ, και κάτω από την πίεσιν των μνημονιακών νόμων επράχθησαν τα δέοντα. Δεν ημπορούσαν να κάμνουν και διαφορετικώς άλλωστε. Ο Νόμος είναι νόμος ανεφώνησαν μετά πικρίας και τον εφήρμοσαν εις το ακέραιον του λαϊκού λαχείου οι σύμβουλοι ζενέτου. Οι δε παριστάμενοι αφού εθαύμασαν τας υψηλάς δημιουργίας των μετρ, με πατρόν εκ Πατρών, μετά παρρησίας και τόλμης, επιθεώρησαν τας τσέπας ,τας ραφάς, την πληθώρα χρωματικών συνδυασμών και τα χειρόκτια.
Κάτωθι αριστερά το φόρεμα καλοκαιρινής ένδυσης της φίρμας Gucci , απερρίφθη διότι η λευκόχρους ζωστήρ μετά της πόρπης αυτής δε συνάδει μετά των χρυσών κομβίων, προτιμήθη δε ,η ένδυσις κάτωθι δεξιά ως η αρμόζουσα (προς μεγίστην απογοήτευσιν του φιλοθεάμονος ανδρικού κοινού ‘’φίλοι της δημοτικής αστυνομίας’’)
Άνωθεν στολές χειμερινές του οίκου AFgagaνύστα και η αποκάλυψις της βραδιάς … δεξιά η ειδικά σχεδιασμένη στολή παντός καιρού roboILION*1 πάνω εις την οποία προσαρμόζονται τα μοναδικά αλεξιβρόχια κοινωνικής προστασίας από τις ευάλωτες κοινωνικά ομάδες. Η ευαίσθητος Δημοτική αρχή με γνώμονα την προστασίαν του δημοσίου συμφέροντος απέρριψε ως προκλητικά πρωτοποριακή την ενδυμασίαν και ως μη προσήκουσα των περιστάσεων , αν και προ στιγμής εδίστασε (να μην μας παραβγεί ο Καμίνης ,ο Μιχαλολιάκος ,ο δήμαρχος Χαρχούς της Λιλιπουπόλεως και η Ξάνθη – η οποία έχει και καρναβάλι).
Η δε στάσις της αντιπολιτεύσεως εξεφράσθη ποικιλοτρόπως δι απόψεων ως :
α) να αυξηθεί ο αριθμός των υπαλλήλων της δημοτικής αστυνομίας δια την καλυτέραν εφαρμογήν του νόμου
β) *2
γ) δεν υπάρχει χρεία της δημοτικής αστυνομίας διότι νόμος είναι το δίκαιο του εργάτου
δ) να εφηρμοσθεί ο νόμος απεριφράστως και απαρεγκλίτως
Όμως, σημαντικήν επιρροήν ήσκησε η πρότασις συμβούλου της αντιπολιτεύσεως όστις ανέφερε: είναι κόσμιο και ευγενές να προχωρήσει η δημοτική αρχή εις την προμήθειαν κατάλληλων χειροκτίων φαιού χρώματος αμφιδέξιων (της δεξιάς του Κυρίου και ουχί της αριστεράς του εξαποδώ). Ο δήμαρχος ζενέτος δηλώσας έκπληκτος και συγκινηθείς υιοθέτησε και εθαύμασε την υπεύθυνον εποικοδομητικήν στάσιν του συμβούλου της αντιπολιτεύσεως, επεφυλάχθει δε εις το προσεχές μέλλον να κάμει διάβημα διαμαρτυρίας προς την κεντρικήν διοίκησιν δια την τόσον σοβαρήν αμέλειαν της παραλείψεως ή άλλως την απρονοησίαν του νομοθέτου η οποία καθιστά δυσχερές το έργο των λειτουργών της δημοτικής αστυνομίας να εργάζονται δηλαδή άνευ των καταλλήλων χειροκτίων. Τόνισε δε πως χαίρεται που τέτοιες παραγωγικές προτάσεις της αντιπολιτεύσεως δείχνουν τα σοβαρά θεμέλια της τοπικής αυτοδιοικήσεως και την υπευθυνότητα με την οποίαν επιτελείται το έργο της δημοτικής αρχής αν και διεφώνησε με την πρότασην που εις εκ των συμβούλων εις πρωθύστερον χρόνον είχε υποβάλλει, ότι είναι πρέπον η δημοτική αστυνομία να επανιδρυθεί κατά τα πρότυπα της βασιλικής χωροφυλακής δια να φυλάττει τον ερχόμενον και πάλιν καθήμενον επί του ηρπαγμένου θρόνου Άνακταν, έτσι ώστε μετά αυτής της ενεργείας το Ίλιον να θέσει το δικαίωμα μελλοντικώς να αναγνωριστεί ως πρότυπος βασιλική μητρόπολις .
Εις το άκουσμα της λέξεως άναξ, βασιλεύς και χωροφυλακή άστραψε κι εβρόντηξε ο δήμαρχος ζενέτος. Εξεμάνη.’’Αυτά κύριε να τα πείτε αλλού, όχι εδώ’’ εξεστόμισε ο δικαίως αγανακτήσας δήμαρχος που ένοιωσε να καταβαραθρώνονται τα δημοκρατικά του αισθήματα, προτείνε δε ως υγιές πρότυπον δια την δημοτικήν αστυνομίαν αντί της βασιλικής χωροφυλακής την αλήστου μνήμης αστυνομία πόλεων, που σε συνεργασία με τη μονάδα αποκαταστάσεως της τάξεως (τα γνωστά ματ) θα είναι εις θέσιν να φέρει εις πέρας το δύσκολον και κοπιώδες έργον της ασφαλείας και τάξεως των δημοτών. Έργο, που δια να έλθει εις πέρας αταλαντεύτως , και να αποτελέσει εφαλτήριον λαμπράς δόξης, έναντι των προκλήσεων των καιρών , απαιτεί και την προμήθειαν των καταλλήλων αμφιδέξιων χειροκτίων που προάγουν την επιχείρισιν καθαράς χείρας, άλλως κινδυνεύει να τελματωθεί ένεκα και δυστυχώς της απερισκέπτου και απρονοήτου ενεργείας του νομοθέτου της κεντρικής διοικήσεως. Δια να μη μείνει όμως παραπονούμενος ουδείς και δια να πάψουν αι αντεγκλήσεις η δημοτική αρχή ορθώς πράττουσα , έφερε εις το φως σχέδιο ψηφίσματος αδελφοποίησης της πόλεως του Ιλίου μετά του Λονδίνου. Η πρότασις ταύτη προβλέπει εκτός των άλλων ανταλλαγάς στελεχών των μητροπολιτικών αστυνομιών των δυο πόλεων κάνοντας σαφές ότι μέρος της αίγλης της βασιλικής αστυνομίας της γηραιάς Αλβιόνος θα μεταφερθεί και στα καθ ημάς.
Μεγαλεία, Long Live The Queen !
Δι αυτό και τα στελέχη δύνανται να παρακολουθήσουν ταχύρρυθμα μαθήματα εκμαθήσεως της αγγλικής από την εκπαιδευτικήν τηλεόρασην επί των εγκατεστημένων οθονών παρά τη αιθούση του δημοτικού συμβουλίου. Το κόστος των μαθημάτων θα καλυφτεί από το ΕΣΠΑ άλλως θα καταγραφεί στον κωδικό λοιπά έξοδα, αμοιβές δαπάνες προς τρίτους.
First Lesson, Occupied Countries Under The English Law.
Τελειώνοντας, αξίζει να αναφερθεί ότι εις εκ των παρισταμένων, ανεφώνησε το σοφόν λαϊκόν απόφθεγμα ’’τι του λείπει του ψωριάρη φούντα με μαργαριτάρι’’ , όμως παρήκοος ους όστις παρεννόησε και ήκουσε περί χούντας εξέφρασε την αντίρρησίν του με το ρηθέν , ενώ άλλος τις ανέκραξε ’’ε ρε χούντα που σας χρειάζεται’’ παραφράζοντας γνωστή διαφήμιση καταστήματος παιδικών παιγνίων.
Η αμφιβολία και η διχογνωμία περί του τι ακριβώς ελέχθη συνεχίζεται έως τας ημέρας μας.
Έτσι η δημοτική αρχή Ιλίου δι άλλην μιαν φοράν κάμνοντας οικονομίαν εφήρμοσε τον νόμον απεριφράστως και απαρεγκλίτως. Προσεκυρώθη λοιπόν η προμήθεια των ολιγωτέρω κοστιζόντων ενδυμασιών αντί του ευτελούς ποσού των 90.000€ το οποίο και δεν πρόκειται να γίνει αντιληπτόν εξ ουδενός των δημοτών αφού ως γνωστόν εις τον δήμον Ιλίου δεν υπάρχει έλλειψις εις ουδέν τομέαν ως διαφημίζη και η Υενεδ και το Έθνος. Διότι είναι πρωτάκουστο οι υπάλληλοι της δημοτικής αστυνομίας να είναι άνευ της καταλλήλου ενδυμασίας.
Αν είναι δυνατόν. Ντροπή κι αισχύνη. 90.000 €
*1 -τελευταίαι πληροφορίαι αναφέρουσι ότι ο μετρ προτίθεται να δωρίσει τεμάχια των προτύπων δημιουργιών της στολής roboILION δια να χρησιμοποιηθούν ως συνοδεία εις τον βασιλέαν Καρνάβαλον.
*2 -η β πρότασις δεν υπεβλήθη ποτέ αλλά παρέμεινε κενή ως αριθμός πρωτοκόλλου με γραμματικόν προσδιορισμόν α, δια μελλοντικήν αξιοποίησην των καθαρών χειρών.
κι επειδή η μίμησης και η επανάληψις συμβαίνει κι αλλαχού
περισσότερες πληροφορίες στους δήμους της γειτονιάς σας και στα:
ΦΕΚ νομοθεσίας υπέρ των προμηθευτριών εταιριών και των ευ αγωνίζεσθαι αιρετών
Δημοτική αστυνομία , προστάτις των προστίμων
http://www.army-market.gr/about_us.php
http://www.lamiareport.gr/index.php?option=com_content&view=article&id=47913%3A70000---------&catid=37%3Aellada&Itemid=4
η δημοτική αρχή κατά καιρούς έχει αναφερθεί στην αδυναμία της να προστατέψει τη δημοτική περιουσία, λόγω έλλειψης πόρων για τη φύλαξη των χώρων ενώ την ίδια στιγμή παρουσιάζεται πρόθυμη να δαπανήσει 70.000 ευρώ για στολές…ς των... δέκα (!) Δημοτικών Αστυνομικών!http://wnsoys_200ek_eyro__ http://www.onalert.gr/stories/Kataggelies_gia_sthmenoys_diagonismoys_gia_promhtheies_endyshs_ypsoys_200ek_eyro__
Στην ίδια έγγραφη καταγγελία αναφέρεται ότι από το 2004, τέσσερις με έξι συγκεκριμένες επιχειρήσεις κερδίζουν τους διαγωνισμούς: «Οι συγκεκριμένες εταιρίες φαίνεται να έχουν συμφωνήσει μεταξύ τους σύμπραξη, έχουν προ - συμφωνήσει σύμπραξη, κανονίζουν τις τιμές, και παράγουν αυτά τα είδη σε δικά τους εργοστάσια στην…Κίνα»
http://kranosgr.blogspot.gr/2010/10/200.html
http://www.palo.gr/cluster/articles/ergasia/637/?clid=4513850 για την Ξάνθη
http://www.tovima.gr/society/article/?aid=349759
Στολή χακί χρώματος της Pentagon ιδανική για δημοτική αστυνομία, μόνο με 44,00€
http://www.army-market.gr/product_info.php?products_id=1100
http://athens-municipal-police.blogspot.gr/2010/01/blog-post_26.html
Μίχας-Πειραιάς: Ζητεί εξηγήσεις για προμήθεια στολών σε Δημοτική Αστυνομία
http://www.aftodioikisi.gr/dimoi/mixas-peiraias-zitei-exigiseis-gia-promitheia-stolon-se-dimotiki-astinomia
Αναρτήθηκε από sui generis στις 4:34 π.μ.
Ναι ρε βλάκα, ακόμα και ο τρομοκράτης!
Και όπως κάθε ηλίθιος περνιέσαι για έξυπνος. Εκτός και αν είσαι βαλτός.
πηγή :http://gerogriniaris.blogspot.gr/2013/01/blog-post_17.html
Αναρτήθηκε από sui generis στις 12:10 μ.μ.
Tα ανθρωποκατοικίδια
Ιδού η ώρα έφθασε Της Νέας μα πανάρχαιας Τάξης των Πραγμάτων
τα ανθρωποκατοικίδια της γης όμοια με προϊόντα
για την εύρυθμη λειτουργία των « αγορών » όλα αριθμοί να γίνουν
Αρχαίο Μέγα Σχέδιο Χρυσά Κλουβιά τους Φκιάνει
να Ζουν Ανίδεοι μακριά απτήν Ομορφιά του Κόσμου
από των Άστρων τις Τροχιές κι από τις Μελωδίες
στρώνει το κόκκινο χαλί επίσημα για νάρθει
το αίμα κανείς να μη το δει που από τα ρούχα στάζει
σπέρνοντας Φόβο και Οργή κρύβοντας Τις Αιτίες
ποντάροντας στο Θάνατο - Μηδέν στην κοσμική ρουλέτα
τον Κόσμο του Δημιουργού θέλει να μαγαρίσει
δίνοντας μέρισμα τρανό κι αξίωμα μεγάλο
σε όσους Υποτακτικούς θαμπώθηκαν μαζί της
Μα με Το Έχω και Το Εγώ , Το Είναι δε φανερώνει
Δε Φανερώνεται Ουρανός
μ αστέρια πάνω σε στολές και μ άστρα σε σημαίες
Το Είναι ανοίγει Αγκαλιές Το Χρόνο Διαταράσσει
Απλώνεται σε Προσευχές τα Σύμπαντα Βαστάζει
Κάνει τον Δίπλα Αδελφό Μοιράζει το Καρβέλι
Υψώνεται για το Σταυρό και καταργεί τον Τάφο
Συνομιλεί με Τον Χριστό και πια Δε Ξεχωρίζει
Πάλιν παραλαμβάνει αὐτὸν ὁ διάβολος εἰς ὄρος ὑψηλὸν λίαν,
καὶ δείκνυσιν αὐτῷ πάσας τὰς βασιλείας τοῦ κόσμου καὶ τὴν δόξαν αὐτῶν,
καὶ λέγει αὐτῷ· Ταῦτά σοι πάντα δώσω ἐὰν πεσὼν προσκυνήσῃς μοι.
τότε λέγει αὐτῷ ὁ Ἰησοῦς· Ὕπαγε ὀπίσω μου, σατανᾶ· γέγραπται γάρ,
Κατά Ματθαίον Ευαγγέλιον , απόσπασμα, κεφ.4, εδ.8-11
η α΄ εικόνα είναι ψηφιακή δημιουργία του Ελβετού καλλιτέχνη Mark Hermitt
«γεννετικά τροποποιημένοι οργανισμοί, ο απόλυτος έλεγχος της φύσης»
Αναρτήθηκε από sui generis στις 12:24 π.μ.
Δήμος Ιλίου. Τα Gucci και τα Armani, επειδή τα ράσ...

References: sui generis
sui generis
sui generis
sui generis
sui generis
sui generis